laion/Wikipedia-Exotic huggingface dataset:
Liisa Hirsch

Liisa Hirsch (sündinud 5. jaanuaril 1984) on eesti helilooja. Liisa Hirsch on õppinud Tallinna Muusikakeskkoolis klaverit Laine Metsa klassis, heliloomingut Mati Kuulbergi ja Timo Steineri juures ning vabaimprovisatsiooni Taavi Kerikmäe käe all. Bakalaureusekraadi omandas Hirsch Eesti Muusika- ja Teatriakadeemias kompositsiooni erialal, juhendajaks Toivo Tulev. Lisaks täiendas ta end klaverimängus Ivari Ilja, elektronmuusika vallas Margo Kõlari ning improvisatsioonis Anto Petti klassis. Aastal 2015 lõpetas Hirsch Haagi Kuningliku Konservatooriumi magistrantuuri, kus tema juhendajateks olid Peter Adriaansz ja Cornelis de Bondt. Liisa Hirsch on vabakutseline helilooja ning annab heliloomingu tunde Eesti Muusika- ja Teatriakadeemias. Ta on olnud ka Eesti Draamateatri majahelilooja ja õpetanud Tallinna Muusikakeskkoolis. Tema muusikat iseloomustab kõrgendatud tähelepanu heli ja kõlavärvide suhtes, samuti vormipuhtus ja uurimuslikkus. Hirschi teoseid on esitatud rahvusvahelistel festivalidel nagu ISCM World Music Days, Mata festival, Gaudeamus Muziekweek, Ostrava New Music Days, Young Euro Classics jpt. 2010 – Eesti Teatriliidu sõnalavastuste muusikalise kujunduse ja originaalmuusika auhind 2013 – Eesti Teatriliidu sõnalavastuste muusikalise kujunduse ja originaalmuusika auhind 2014 – Ereprijs Young Composers meeting, kammermuusika preemia 2015 – Rahvusvaheline heliloojate rostrum, põhikategooria 5. koht 2016 – LHV uue heliloomingu Au-tasu ("Ascending… Descening" sooloviiulile ja keelpilliorkestrile) 2016 – European Composer Award 2017 – Heino Elleri nimeline muusikapreemia Liisa Hirsch Soundcloud
Oyo kuningriik

Oyo kuningriik (joruba keeles Ilú-ọba Ọ̀yọ́) oli koloniaalaja eelne (u. 1300–1896) jorubate riik Lääne-Aafrikas. Riigi keskus asus tänapäeva Nigeerias Oyo osariigi aladel.
Salon-de-Provence

Salon-de-Provence on linn Prantsusmaal Bouches-du-Rhône'i departemangus, Salon-de-Provence'i 1. ja 2. kantoni halduskeskus. Linna territoorium asub 53–325 meetri kõrgusel üle merepinna. Linna keskmine kõrgus on 30 meetrit üle merepinna. Linna idaosa on mägisem ja parkiderohke. Seal jookseb paralleelselt kiirteega A7 ettevõtte Prantsuse Vesi rajatud kanal (Canal de l'EDF). Linna lõunaosas ristuvad kiirteed A7 (Lyon–Marseille) ja A54 (Salon–Nîmes). Tööstusettevõtted asuvad peamiselt linna edelaosas. Linna lõunaosas asub tähtis Prantsuse sõjaväe lennukool ja kooli kasutatav lennuväli. Salon-de-Provence'is elas ja suri Michel de Notre-Dame ehk Nostradamus. Wertheim, Suurbritannia (1964) Huntingdon-Godmanchester, Saksamaa (1974) Gubbio, Itaalia (1978) Aranda de Duero, Hispaania (1992) Szentendre, Ungari (1997) Teliu, Rumeenia Populations légales 2021 Linna koduleht
Kálmán Kalocsay

Kálmán Kalocsay (6. oktoober 1891 Abaújszántó – 23. veebruar 1976 Budapest) oli ungari esperantist, luuletaja ja tõlkija. Ta mõjutas oluliselt esperanto kirjanduse ja keele arengut. Kalocsay kirjutas esperantokeelseid luuletusi ning tõlkis kirjandust ungari keelest ja teistest Euroopa keeltest esperanto keelde. Teda tuntakse ka esperantokeelse nime Kolomano Kaloĉajo all. Kalocsay hakkas esperanto keelt õppima 1911. aastal. Ta lõpetas gümnaasiumi Miskolcis ning õppis seejärel Budapesti Ülikoolis arstiteadust, mille lõpetas 1916. aastal ning töötas 1920–1966 infektoloogina Budapestis. Tema esimene luulekogu "Mondo kaj Koro" ('maailm ja süda') ilmus 1921. aastal. Samal aastal ilmus tal ka kolm ungarikeelset luuletust ajakirjas Nyugat. 1931. aastal ilmunud luulekogu "Streĉita Kordo" ('pingule tõmmatud nöör') peetakse esperanto luuleklassikaks. 1932. aastal avaldas ta pseudonüümi Peter Peneter all erootilise luule kogu "Sekretaj Sonetoj" ('salajased sonetid'). Lisaks ilukirjandusele avaldas ta ka esperanto grammatika "Plena Gramatiko de Esperanto", stiilijuhendi "Lingvo – Stilo – Formo" ning koos Gaston Waringhieniga esperanto luule käsiraamatu "Parnasa Gvidlibro". Ta oli ka üks kaheköitelise esperantokeelse entsüklopeedia "Enciklopedio de Esperanto" koostajaid. 1991. aastal asutati Ungaris Kálmán Kalocsay Sõprade Selts. http://epa.oszk.hu/00000/00022/00300/index.html http://www.eszperanto.hu/kalocsay/
Uzõn

Uzõn (ukraina Узин, vene Узин) on linn Ukrainas Kiievi oblastis Bila Tserkva rajoonis. Uzõn asub Kiievist umbes 57 km lõunas ja Bila Tserkvast ligikaudu 21 km idas. Uzõni on esmamainitud 1590. aastal. Alevi staatuse sai Uzõn 1956. aastal ja linnaõigused 1971. aastal. Ukraina 2001. aasta rahvaloenduse andmetel oli Uzõni elanikest ukrainlasi 88,81%, venelasi 9,26%, valgevenelasi 0,53%, armeenlasi 0,12% ja tatarlasi 0,08%. Національний склад міст Datatowel.in.ua
Ana Šimić

Ana Šimić (sündinud 5. mail 1990 Gradačacis) on Horvaatia kergejõustiklane (kõrgushüppaja). 2014. aasta Euroopa meistrivõistlustel Zürichis võitis ta pronksmedali tulemusega 1.99. See on ühtlasi tema isiklik rekord. Sisehallis on tema isiklik rekord 1.95, mis on püstitatud 5. septembril 2009 Splitis. Ta on osalenud 2012. ja 2016. aasta suveolümpiamängudel, kuid mõlemal korral ei ole ta kvalifikatsioonist edasi jõudnud. Maailmameistrivõistlustel on tema parimaks kohaks seitsmes (tulemus 1.93), mille ta on saavutanud 2019. aastal Dohas. Ana Šimić. european-athletics.org. Vaadatud 27.5.2020 Ana Šimić Rahvusvahelise Kergejõustikuliidu kodulehel (inglise)
Zmijiv

Zmijiv (ukraina Зміїв, vene Змиёв) on linn Ukrainas Harkivi oblastis Tšuhujivi rajoonis. Kuni 2020. aastani oli linn Zmijivi rajooni halduskeskus. Zmijiv asub Harkivi kesklinnast umbes 17 km lõunakagus. Zmijiv on rajatud kasakate kindlusena 1656. aastal. Linnaõigused sai 1797. aastal. Aastatel 1976–1990 kandis linn Tšehhoslovakkia kommunistliku partei- ja riigitegelase Klement Gottwaldi auks nime Gotvald. Ukraina 2001. aasta rahvaloenduse andmetel oli Zmijivi elanikest ukrainlasi 84,20%, venelasi 14,63% ja valgevenelasi 0,44%. Kolovrat-Butenko Yu. A. Clarification of the date of Zmiev foundation // Zmiev Local Lore. 2017. №1. Zmiiv (Internet Encyclopedia of Ukraine) // История Змиевского края. Змиев. 25.12.2018. Національний склад міст Datatowel.in.ua
Plužine

Plužine on linn Montenegros, Plužine valla keskus. Linn asub Piva järve kaldal, umbes 17 km Bosnia ja Hertsegoviina piirist lõunas. Umbes 2/3 linnaelanikest peavad ennast serblasteks.
Justyna Święty-Ersetic

Justyna Elżbieta Święty-Ersetic (neiupõlvenimega Justyna Elżbieta Święty; sündinud 3. detsembril 1992 Racibórzis) on Poola kergejõustiklane (sprinter). Ta on kahekordne Euroopa meister ja kahekordne Euroopa sisemeister. Kergejõustiku maailmameistrivõistlustel on ta Poola teatenaiskonnaga võitnud 4×400 meetri teatejooksus ühe hõbemedali ja ühe pronksmedali. Święty-Erseticile kuulub Poola siserekord 400 meetri jooksus (51,37). Lisaks on ta Poola teatenaiskonnaga püstitanud rahvusrekordi 4×400 meetri jooksus nii sise- kui ka välitingimustes. Välisrekordid Siserekordid Justyna Święty-Ersetic. european-athletics.org. Vaadatud 27.5.2020 Justyna Święty-Ersetic Rahvusvahelise Kergejõustikuliidu kodulehel (inglise)
Tetijiv

Tetijiv (ukraina Тетіїв, vene Тетиев) on linn Ukrainas Kiievi oblastis, Tetijivi rajooni halduskeskus. Tetijiv asub Kiievist umbes 140 km lõunaedelas. Ukraina 2001. aasta rahvaloenduse andmetel oli Tetijevi elanikest ukrainlasi 97,01%, venelasi 2,32%, valgevenelasi 0,21%, poolakaid 0,13% ja moldaavlasi 0,07%. Національний склад міст Datatowel.in.ua
Murmastiene vald

Murmastiene vald (läti keeles Murmastienes pagasts) on vald Lätis Varakļāni piirkonnas. Vald piirneb sama piirkonna Varakļāni vallaga, Madona piirkonna Mētriena ja Barkava vallaga ning Jēkabpilsi piirkonna Atašiene vallaga. Valla pindala on 174,5 km². 2016. aasta seisuga elas seal 755 inimest. Valla halduskeskus on Murmastiene küla, vallamaja asub aadressil Jaunatnes iela 14. Vallavanem on Jānis Mozga. Aastal 1873 liideti Murmastiene vald Barkava vallaga. Aastal 1945 moodustati Barkava vallas Barkava, Borbaļi, Čeržinieki, Murmastiene ja Sumenieki külanõukogu, aastal 1949 aga vald likvideeriti. Aastal 1951 liideti Murmastiene külanõukoguga likvideeritava Bērzkalnieki külanõukogu kolhoosi Uzvara maad, aastal 1954 aga likvideeritav Borbaļi külanõukogu. Aastal 1962 liideti külanõukoguga Varakļāni linna maaterritooriumi sovhoosi Varakļāni maad, aastal 1973 aga osa Atspuki külanõukogust. Aastal 1979 liideti külanõukoguga osa Dekšārese külanõukogu alasid, ent osa külanõukogu maid arvati Varakļāni külanõukogu koosseisu. Aastal 1990 muudeti külanõukogu vallaks. 2009. aastast kuulub vald Varakļāni piirkonda. Vald asub Ida-Läti madalikul. Kõrgeim koht (115,3 m) asub Siksala soosaarel valla lääneosas. Suurim jõgi on Isliena. Valla lääneosas asub osaliselt Teiči soo. Järvedest asuvad seal Mindauga järv (36 ha), Lisiņš (33,5 ha), Lielais Murmasts (29,4 ha), Vērtēzis (19,0 ha), Tolkaja järv (14,3 ha), Siksala järv (14 ha), Isliena järv (11,2 ha), Auka järv (5,3 ha). Teiči soo idaosas asub peaaegu täielikult kinni kasvanud Vabole järv. Looduskaitse all on Tolkaja tamm ja kaks nimetut põlispuud. Osaliselt jääb valla aladele Teiči looduskaitseala, valla põhjaosa jääb osaliselt Barkava tammesalu hoiualale. Aastal 2011 elas vallas 752 lätlast, 19 venelast, 10 ukrainlast, 1 poolakas ja 3 leedulast. Valla külad: Ülejäänud valla elanikud elasid külade koosseisu mitte kuuluvates taludes. Iedzīvotāju skaits pēc tautības reģionos, pilsētās, novados, pagastos, apkaimēs un blīvi apdzīvotās teritorijās gada sākumā (pēc administratīvi teritoriālās reformas 2021. gadā), vaadatud 19.06.2024. Latvijas iedzīvotāju skaits pašvaldībās. Pilsonības un migrācijas lietu pārvalde. Varakļānu novads (vaadatud 27.05 2020) Firmas.lv Latvijas pagasti. Enciklopēdija. Rīga : A/S Preses nams. 2001—2002. ISBN 9984-00-412-0. Okupētās Latvijas administratīvi teritoriālais iedalījums. Latvijas Valsts arhīvu ģenerāldirekcija. Rīga, 1997. ISBN 9984-9256-0-9 Varakļānu novads Latvijas īpaši aizsargājamām dabas teritorijām dabas datu pārvaldības sistēmā OZOLS Ethnic composition of Latvia 2011 Vietvārdu datubāze. Latvijas Ģeotelpiskās informācijas aģentūra.
Baranivka

Baranivka (ukraina Баранівка, poola Baranówka, vene Барановка) on linn Ukrainas Žõtomõri oblastis, Baranivka rajooni halduskeskus. Baranivka asub Žõtomõrist umbes 70 km läänes. Baranivkat on esmamainitud 1565. aastal. Aleviku staatuse sai Baranivka 1938. aastal ja linnaõigused 17. mail 2001. Ukraina 2001. aasta rahvaloenduse andmetel oli Baranivka elanikest ukrainlasi 94,54%, poolakaid 2,62%, venelasi 2,15%, valgevenelasi 0,14%, juute 0,13% ja armeenlasi 0,10%. Баранівка. Костел св. Станіслава Костки Костели і каплиці України Історія Баранівки Баранівська міська рада Національний склад міст Datatowel.in.ua
Murmastiene

Murmastiene (latgali Mūrmastīne, vanasti Mūrmustīne) on küla (vidējciems) Lätis Varakļāni piirkonnas, Murmastiene valla halduskeskus. Küla asub valla põhjaosas Ida-Läti madalikul. Murmastiene jääb piirkonna keskusest Varakļānist 17,4 ja Riiast 193,9 kilomeetri kaugusele. Küla oli nõukogude perioodil Varakļāni sovhoosi keskasulaks. Seal on raamatukogu. Külla jääb Murmastiene bussipeatus. Aastal 1989 oli külas 367 elanikku. Aastal 2000 oli elanikke 364, aastal 2004 oli elanikke 374. Aastal 2015 oli külas 288 elanikku. Aastal 2017 oli elanikke 270, aastal 2020 aga 257. Läti Ruumiandmete Agentuur Административно-территориальное деление Латвийской ССР 1978 год. — Рига: Лиесма, 1978. — 137 lk. https://kulturasdati.lv/lv/bibliotekas/publiska-biblioteka/pasvaldibu Autotransporta direcija Varakļānu novada Attīstības programma 2013 -2020II. daļa. Pašreizējā situācija, lk. 33 Vietvārdu datubāze
Ka (mütoloogia)

Ka oli Vana-Egiptuses üks inimhinge seitsmest osast. Elujõud, ihuline kohalolek. Hing (Vana-Egiptus)
Južnoukrajinsk

Južnoukrajinsk (ukraina Южноукраїнськ, vene Южноукраинск) on linn Ukrainas Mõkolajivi oblastis. Južnoukrajinsk asub Mõkolajivist umbes 115 km põhjaloodes. Južnoukrajinski lähedal asub Lõuna-Ukraina tuumaelektrijaam. Asula on rajatud 1976. aastal. Linnaõigused sai Južnoukrajinsk 1987. aastal. Ukraina 2001. aasta rahvaloenduse andmetel oli Južnoukrajinski elanikest ukrainlasi 73,86%, venelasi 21,67%, moldaavlasi 0,68%, valgevenelasi 0,66%, bulgaarlasi 0,28%, armeenlasi 0,23% ja tatarlasi 0,22%. Національний склад міст Datatowel.in.ua
Diré

Diré on linn ja vald Nigeri jõe vasakul kaldal Timbuktu piirkonnas Malis. 2009. aastal oli vallas 22 365 elanikku. Diré linn on Diré cercle'i keskus. Diré on multikultuurne paik, peamiselt räägitakse songhai keelt. Põhiline religioon on islam. Tulenevalt jõeäärsest asukohast on suuremad tööstusharud põllumajandus ja kaubandus. Resultats Provisoires RGPH 2009 (Région de Tombouctou) (PDF) (prantsuse), République de Mali: Institut National de la Statistique, originaali (PDF) arhiivikoopia seisuga 22. juuli 2011 Plan de Sécurite Alimentaire Commune Urbaine de Diré 2006-2010 (PDF) (prantsuse), Commissariat à la Sécurité Alimentaire, République du Mali, USAID-Mali, 2006, originaali (PDF) arhiivikoopia seisuga 20. juuli 2011, vaadatud 13. veebruar 2013.
Kokari

Kokari (latgali Kuokari) on küla (vidējciems) Lätis Varakļāni piirkonnas Varakļāni vallas. Enne aastat 2009 asus seal Varakļāni valla halduskeskus. Küla asub valla kaguosas. Kokari jääb piirkonna keskusest Varakļānist 0,9 ja Riiast 202,7 kilomeetri kaugusele. Kokari on Varakļāniga faktiliselt ühte kasvanud ja nende infrastruktuurid on ühised. Aastal 1989 oli külas 202 elanikku. Aastal 2000 oli elanikke 194, aastal 2004 aga 200. Aastal 2015 oli külas 129 elanikku. Aastal 2017 oli elanikke 132, aastal 2020 aga 105. Läti Ruumiandmete Agentuur www.estars.lv[alaline kõdulink] Varakļānu novada Attīstības programma 2013 -2020II. daļa. Pašreizējā situācija Varakļānu novada Attīstības programma 2013 -2020II. daļa. Pašreizējā situācija, lk. 33 Vietvārdu datubāze
Hiiumaa roheline

Hiiumaa roheline on rahvaselektsiooni tomatisort, mis on pärit Hiiumaalt. Kõrgekasvuline sort, mille viljad on keskmised kuni suured ning ka küpsenult rohelist värvi. https://juhanipuukool.ee/seemned/koogiviljaseemned-back/tomatid/tomat-hiiumaa-roheline
Sophie Liebknecht

Sophie Liebknecht (sünninimi Sofia Rõss (Софья Рысс); 18. jaanuar 1884 Rostov Doni ääres – 11. november 1964) oli vene päritolu saksa sotsialist, feminist ja kunstiajaloolane. Sophie Liebknecht sündis kaupmehe ja inseneri peres. Ta sai hariduse Saksamaal ning astus Sotsiaaldemokraatlikku Parteisse. 1912. aastal abiellus ta kommunist Karl Liebknechtiga. 1918. aastal astus ta Saksamaa Kommunistlikku Parteisse. Ta osales novembrirevolutsioonis 1918–1919. Pärast seda, kui Karl Liebknecht ja Rosa Luxemburg olid 1919. aastal hukkunud (tapetud), põgenes ta Londonisse. 1934. aastal läks ta Nõukogude Liitu ning teda ei lubatud enam välismaale. Ta jäi elama Moskvasse. Liebknecht suri 1964. aastal Moskvas, kuid on maetud Berliini. Rosa Luxemburgi kirjavahetus Sophie Liebknechtiga on avaldatud. https://www.bundesstiftung-aufarbeitung.de/de/recherche/kataloge-datenbanken/biographische-datenbanken/karl-liebknecht?ID=4723 "Arhiivikoopia". Originaali arhiivikoopia seisuga 31. jaanuar 2020. Vaadatud 27. mail 2020.{{netiviide}}: CS1 hooldus: arhiivikoopia kasutusel pealkirjana (link) https://www.marxists.org/archive/luxemburg/1918/letters-sophie.htm
Ungari-Türgi sõpruse park

Ungari-Türgi sõpruse park (ungari keeles Magyar-Török Barátság Park, türgi keeles Macar-Türk Dostluk Parkı) on avalik park Ungari lõunaosas Baranya komitaadis Szigetvári lähedal Csertő külas. Park on pühendatud 1566. aastal toimunud Szigetvári piiramise (Szigetvári lahing) mälestuseks. Park avati 1994. aastal ühiselt Ungari ja Türgi ametiisikute poolt. Pargis asuvad Osmanite riigi sultani Suleiman I ja kindluse kaitse juhataja Miklós Zrínyi skulptuurid. Magyar-Török Barátság Park "Zrínyi Miklós-Szigetvár 1566" emlékév
Otsiktanu

Otsiktanu (ka harjakas) on ühtlaselt laia võruga ja rippuva sabaga tanu. Otsiktanul on nii pealae osa kui ka pärjataoline äär tehtud mitmekordselt kokkumurtud riidetükist. Tanu kuklaosas paiknesid mitmevärvilised siidnarmad. Seda kandsid peakattena Põhja-Eesti abielunaised. Eesti keele seletav sõnaraamat Otsiktanu EKSS-is, vaadatud 27.05.2020. Eesti etnograafia sõnaraamat. Koostanud Arvi Ränk, toimetanud Õie Ränk. Tallinn 1995. lk 132. Otsiktanu, Eesti Rahva Muuseum
Pale

Paleon asula Bosnia ja Hertsegoviina lõunaosas Serblaste Vabariigis Pale vallas, osa linnaks nimetatavast Istočno Sarajevost. Asub Sarajevost 10 km kagus. 2013. aastal oli Pale asulas 13 883 elanikku, vallas 22 282 elanikku. https://web.archive.org/web/20140124074931/http://www2.rzs.rs.ba/static/uploads/bilteni/popis/PreliminarniRezultati_Popis2013.pdf http://www.pale.rs.ba/
Tihkaine füüsika

Tihkaine füüsika ehk kondensaine füüsika on füüsika valdkond, mis uurib aine mikro- ja makroskoopilisi omadusi. Eriti puudutab see "kondenseerunud" olekuid, mis ilmuvad alati, kui süsteemi osade hulk on eriti suur ja nendevaheline vastastikmõju on tugev. Kõige tuntumad tihkained on tahkised ja vedelikud, mis tekivad aatomite vahelistest elektromagnetilistest jõududest. Tihkaine füüsikud püüavad nende olekute käitumist loodusseaduste abil mõista. Eelkõige hõlmavad need kvantmehaanika, elektromagnetilisuse ja statistilise mehaanika seadusi. Tavapäratumate kondenseerunud faaside hulka kuulub ülijuhtivus, mida ilmneb teatud ainetel madalatel temperatuuridel, aatomite kristallvõrede spinnide ferromagnetilised ja antiferromagnetilised faasid ning ülikülmades aatomsüsteemides leiduv Bose'i-Einsteini kondensaat. Tihkaine füüsika uurimine hõlmab erinevate ainete omaduste mõõtmist katseseadmetega ning teoreetilise füüsika kasutamist matemaatiliste mudelite väljatöötamiseks.
Lõikus (kirurgia)

Lõikus ehk operatsioon on kirurgiline toiming, mille käigus eemaldatakse haige kude või korvatakse õnnetuse tagajärjel tekkinud kahju. Tuntud lõikused on näiteks keisrilõige, kaalulanguslõikus ja vasektoomia.
Szigetvár

Szigetvár on linn Ungaris Baranya komitaadis, Szigetvári kreisi halduskeskus. Szigetvár asub komitaadikeskusest Pécsist ligikaudu 34 km läänes. Szigetvári on esmamainitud 1391. aastal, linnaõigused sai 1966. aastal. 1566. aasta 2. augustist kuni 7. septembrini toimus Szigetvári piiramine (Szigetvári lahing) Osmanite riigi vägedel õnnestus Szigetvár küll vallutada, kuid rasked kaotused panid piiri nende edasitungile Viini. Osmanite riigi võimu alla jäi Szigetvár kuni 1689. aastani. Szigetvári lähedal Csertő külas asub 1994. aastal avatud Ungari-Türgi sõpruse park. Detailed Gazetteer of Hungary, vaadatud 23.09.2024. Szigetvár Hungarian-Ottoman Wars. Vaadatud 26. detsembril 2023 Szigetvár története Szigetvár. Vaadatud 26. detsembril 2023 “The Battle That Saved The Civilization” – Szigetvár, 1566 War History Online Magyar-Török Barátság Park Természetjáró. Vaadatud 21. novembril 2023
Helena (täpsustus)

Helena on mitme isiku ja koha nimi: Helena, naisenimi Helena, Sparta viljakusjumalanna Helena ehk ilus Helena, Trooja sõja põhjustanud ilus naine kreeka mütoloogias Helena, nõid Siimoni kaaslane gnostitsismis Flavia Iulia Helena Augusta ehk Helena Konstantinoopolist ehk püha Helena, Constantinus Suure ema Helena, Constantinus Suure tütar, Julianuse abikaasa Helena Ungarist, katoliku pühak, müstik Katri Helena, soome laulja Suurbritannia printsess Helena, Briti kuningliku perekonna liige Helena, mtDNA haplogrupi H teoreetiline esiema Helena, tegelane videomängusarjast "Dead or Alive" Helena, tegelane William Shakespeare'i romantilises komöödias "Suveöö unenägu". Helena, Ameerika Ühendriikide osariigi Montana pealinn Helena, linn USA Alabama osariigis Helena, endine linn USA Arkansase osariigis, nüüd Helena-West Helena osa Helena, asula USA Mississippi osariigis Helena, küla USA Ohio osariigis Helena, asula USA Oklahoma osariigis Helene, Saturni kaaslane 101 Helena, asteroid Helena, muusadealmanahh "Ilus Helena", Jacques Offenbachi operett "Helena", ansambli My Chemical Romance laul "Helena", ansambli The Misfits laul Saint Helena Helena Valley Northeast Helena Valley Southeast Helena Valley West Central Helena West Side Helene Helen Ellen
Jaroslava Mahutšihh

Jaroslava Oleksiivna Mahutšihh (ukraina keeles Ярослава Олексіївна Магучіх; sündinud 19. septembril 2001 Dnipros) on Ukraina kergejõustiklane (kõrgushüppaja). 2017. aastal tuli ta kõrgushüppes noorte maailmameistriks. Aasta hiljem võitis ta kuldmedali noorte olümpiamängudelt. 2019. aasta maailmameistrivõistlustel Dohas võitis ta hõbemedali, püstitades juunioride maailmarekordi 2.04. 2020. aasta suveolümpiamängudel Tokyos võitis ta tulemusega 2.00 pronksmedali. 2022. aasta maailmameistrivõistlustele tuli ta peamise kuldmedalisoosikuna, kuid jäi Eleanor Pattersoni järel teiseks. Sisetingimustustes on tema isiklik rekord 2.06, mis on püstitatud 2. veebruaril 2021 Banská Bystricas ja mis on Ukraina rekord. 7. juulil 2024 püstitas naiste kõrgushüppe valitsev Euroopa ja maailmameister Teemantliiga etapil Pariisis uue maailmarekordi 2.10. Yaroslava Mahuchikh. european-athletics.org. Vaadatud 28.5.2020 Jaroslava Mahutšihh Rahvusvahelise Kergejõustikuliidu kodulehel (inglise) Jaroslava Mahutšihh veebisaidil Olympedia (inglise)
Łukasz Piszczek

Łukasz Piotr Piszczek (sündinud 3. juunil 1985 Czechowice-Dziedzices) on Poola jalgpallur, kes mängib kaitsjana Saksamaa Bundesliga klubis Dortmundi Borussia. 2004. aastal sõlmis ta lepingu Saksamaa klubiga Hertha BSC, kuid kuni 2007. aastani mängis ta Poola kõrgliiga klubis Lubini Zagłębie. Hooajal 2006–07 tuli ta klubiga Poola meistriks. Hertha meeskonnas debüteeris ta Saksamaa kõrgliigas hooajal 2007–08. Esimese värava lõi ta Saksamaa kõrgliigas 26. aprillil 2008 mängus Hannover 96 vastu. 2010. aasta mais siirdus Piszczek Dortmundi Borussiasse. Viimati uuendas ta klubiga lepingut 2018. aastal. Ta tulnud klubiga hooaegadel 2010–11 ja 2011–12 Saksamaa meistriks, lisaks on võidetud kaks korda Saksamaa karikas ja kaks korda Saksamaa superkarikas. Hooaegadel 2015–16 ja 2016–17 on ta valitud Saksamaa Bundesliga hooaja sümboolsesse koosseisu. Poola jalgpallikoondises mängis Piszczek aastatel 2007–2019 kokku 66 korda ja lõi kolm väravat. Koondisedebüüdi tegi ta 3. veebruaril 2007 sõprusmängus Eesti vastu. Ta kuulus Poola koondisse kolmedel Euroopa meistrivõistlustel ja 2018. aasta maailmameistrivõistlustel. Lubini Zagłębie Ekstraklasa: 2006–07 Dortmundi Borussia Bundesliga: 2010–11, 2011–12 DFB-Pokal: 2011–12, 2016–17 DFL-Supercup: 2014, 2019 UEFA Meistrite Liiga: Teine koht 2012–13  Łukasz Piszczek – pildid, videod ja helifailid Wikimedia Commonsis
Taustsüsteem

Taustsüsteem on mingi kehaga – taustkehaga – seotud ruumiliste ja ajaliste koordinaatide süsteem. Neljamõõtmeline aegruumi koordinaadistik seab igale elementaarsündmusele vastavusse kolm ruumikoordinaati ja ühe ajakoordinaadi. Klassikalises mehaanikas nimetatakse taustsüsteeme, milles kehtib inertsiseadus, inertsiaalseteks taustsüsteemideks ehk inertsiaalsüsteemideks.
Siti Nurhaliza

Siti Nurhaliza binti Tarudin (sündinud 11. jaanuaril 1979 Kampung Awah, Temerloh, Pahang, Malaisias) on Malaisia laulja, näitleja, laulukirjutaja, muusik, muusikaprodutsent. Siti Nurhaliza andmekogus IMDb (inglise)
Sambija poolsaar

Sambija poolsaar (vene keeles Самбийский полуостров, ametlik nimi Калининградский полуостров – Kaliningradi poolsaar) on poolsaar Läänemere kagurannikul, Kaliningradist loodes. Poolsaart piiravad Kura laht (kirdes), Wisła laht (kagus), Pregolja jõgi (lõunas) ja Deima jõgi (idas). Poolsaar jääb Venemaa Kaliningradi oblasti territooriumile. Sambija
Roslagen

Roslagen, varasema nimega Roden, on piirkond Rootsi idarannikul Upplandis. Etümoloogiliselt on mõlemad nimed arvatavasti seotud väljendiga "aerusulasepõli" (rootsi keeles rodslag). Skandinaavia poolsaare maa-alasid lõuna- ja idarannikul, mille põliselanikud olid rootslased, hakati sarnaselt nimetama nii eesti (Rootsi) ja soome keeles (Ruotsi) kui ka saami keeltes (Ruoŧŧa). Oletatakse, et samast nimest pärineb sõnatüvi Rus, millega hakati tähistama Venemaad. Viikingitega võis nimekasutus mööda Ida-Euroopas looklevaid jõgesid ning Musta merd levida Bütsantsi impeeriumisse, mille kauplemiskohtade kaudu kinnistus see üldisemas keelekasutuses. Tõik, et enamikus läänemeresoome keeltes on aerupaati nimetatud kunagi veneks, on tähelepanuväärne. Roslagi lammas Roslagi liivakivi Roslagsbanan